**CRYNODEB GWEITHREDOL**

Mae angen adroddiad sgrinio ar gyfer Gwerthusiad Rheoliadau Cynefinoedd (GRhC) ar y Gyfarwyddeb Cynefinoedd (92/43/ECC) yn unol â’r hyn a nodir yng Nghadwraeth Cynefinoedd a Rheoliadau Rhywogaethau 2010. Mae’n ystyried y potensial i’r Strategaeth a Ffefrir gan Gynllun Datblygu Lleol (CDLl) Merthyr Tudful i gael effaith niweidiol ar gyfanrwydd unrhyw Safleoedd Natura 2000 (cyfeirir atynt yn ogystal fel ‘Safleoedd Ewropeaidd’) Mae Safleoedd Ewropeaidd yn cynnwys:

* Ardaloedd Cadwriaethol Arbennig (ACA) yn ogystal â ACA posib (ACAp);
* Ardaloedd Amddiffyn Arbennig (AAA) yn ogystal â AAA posib (AAAp) a
* Safleoedd Ramsar.

Mae’r asesiad sgrinio yn canolbwyntio ar debygolrwydd effaith arwyddocaol ar y deg Safle Ewropeaidd sydd oddi fewn 15km i Gyngor Bwrdeistref Sirol Merthyr Tudful.

Mae dulliau a chanfyddiadau’r adroddiad sgrinio hwn yn adlewyrchu’r ffaith y bydd y broses sgrinio yn cael ei hail gynnal er mwyn hyrwyddo drafft llawn y ‘CDLl Adnau.’

Ac eithrio’r canlynol, mae’r sgrinio’n canfod y dylai pob mater fod wedi cael ei sgrinio allan ar y pwynt hwn:

1. Dylai pob dyraniad datblygiad yn y cynllun adnau osgoi colli neu ddiraddio cynefinoedd britheg corsiog (sy’n berthnasol i ACA Glaswelltir Aberbargoed a ACA Blaen Cynon.)
2. Ni all allyriadau o ddatblygiadau diwydiannol ar safleoedd diwydiannol sydd wedi eu dynodi a’u diogelu yn y cynllun adnau gyfrannu’n uniongyrchol at ddiraddio amodau amgylcheddol ACA Bannau Brycheiniog, ACA Coedydd Nedd a Mellte, ACA Cwm Cadlan ac ACA Llyn Llangors.

Yn dilyn archwiliadau priodol i’r materion uchod a fydd yn cyfrannu at gynnwys y drafft llawn y Cynllun Adnau, mae’n annhebygol y bydd y Strategaeth a Ffefrir ar gyfer Cynllun Datblygu Lleol Merthyr Tudful ar gyfer 2016-2031 yn cael effaith niweidiol ar gyfanrwydd unrhyw Safleoedd Natura 2000.